Με 154 «ναι», 102 «όχι» και 14 «παρών», πέρασε το νομοσχέδιο για τις τηλεοπτικές άδειες στην Ολομέλεια της Βουλής, μετά από μια θυελλώδη συνεδρίαση με σκληρές εκφράσεις ανάμεσα σε κυβέρνηση και αντιπολίτευση.

Η απουσία του πρώην πρωθυπουργού Κώστα Καραμανλή σημάδεψε την ονομαστική ψηφοφορία επί της τροπολογίας για τη διεξαγωγή διαγωνισμού σχετικά με τις τηλεοπτικές άδειες.

Στην ψηφοφορία συμμετείχαν 270 βουλευτές. Υπέρ της ρύθμισης ψήφισαν 154 βουλευτές από τον ΣΥΡΙΖΑ, τους Ανεξάρτητους Έλληνες και ο ανεξάρτητος βουλευτής Νίκος Νικολόπουλος.

Κατά της τροπολογίας ψήφισαν 102 βουλευτές από τη Ν.Δ., τη Δημοκρατική Συμπαράταξη, το Ποτάμι και την Ένωση Κεντρώων.

«Παρών» ψήφισαν 14 βουλευτές από την Χρυσή Αυγή, το ΚΚΕ και ο ανεξάρτητος βουλευτής Στάθης Παναγούλης.